Кортесово пето писмо краљу Карлу петом покушава да оправда тај поступак, и завршава се оштрим нападом на „разне и моћне ривале и непријатеље“ који су „замаглили очи његовог величанства“. Карло, који је исто тако био цар Светог римског царства, имао је мало времена за удаљене колоније (највећи део Карлове владавине је био заокупљен ратовима са Француском, немачким протестантима и експанзијом Отоманске империје), осим у оној мери колико су доприносиле финансирају његових ратова. Године 1521, године конквеста, Карло је био ангажован на питањима својих немачких домена и бискуп Адријан од Утрехта је деловао као регант Шпаније. Веласкез и Фонсека су убедили реганта да именује повереника са овлаштењима да испита Кортесово опхођење, па чак и да га ухапси.